## Zakon o Fondu za razvoj i zapošljavanje

### NN 107/2001 (5.12.2001.), Zakon o Fondu za razvoj i zapošljavanje

# Hrvatski sabor

1758

Na teme­lju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O FONDU ZA RAZVOJ I ZAPOŠLJAVANJE

Proglašavam Zakon o Fondu za razvoj i zapoš­ljava­nje, koji je donio
Hrvatski sabor na sjednici 28. studenoga 2001.

Broj:
01-081-01-3723/2
Zagreb, 30. studenoga 2001.

Predsjednik
Republike Hrvatske
**Stjepan Mesić,** v. r.

## ZAKON

### O FONDU ZA RAZVOJ I ZAPOŠLJAVANJE

Članak 1.

(1) Ovim se Zakonom osniva Fond za razvoj i zapoš­ljava­nje (u da­lj­njem
tekstu: Fond) te uređuje ustrojstvo, nadležnost, prava i obveze i izvori
sredstava Fonda.

(2) Djelatnost Fonda je:

1. potica­nje razvoja malih i sred­nje velikih poduzeća i velikih poduzeća,

2. pruža­nje pomoći i podrška pri zapoš­ljava­nju radnika, osobito
mladih i školovanih ­ljudi, donoše­nje kvalitetnih i dugotrajnih rješe­nja i
programa za otvara­nje mogućnosti gospodarskog razvoja i zapoš­ljava­nja,

3. potica­nje i sudjelova­nje u ostvariva­nju razvojnih projekata,
investicijskih programa, novih tehnologija te osobito izvoznih programa,

4. podrška programima županija koje ulažu vlastite napore i sredstva za
realizaciju programa zapoš­ljava­nja, razvoja poduzet­ništva i izgrad­nju infrastrukturnih
objekata,

5. pomoć i podrška pri otvara­nju
poslovnih centara, razvojnih centara, slobodnih zona, industrijskih zona,
inkubatora, te tehnoloških parkova,

6. doprinos stvara­nju uvjeta
za korište­nje nekretnina u vlasništvu države u funkciji razvojnih programa,

7. obnova u ratu razrušenih
objekata i povratak prognanog i izbje­glog stanovništva.

Članak 2.

(1) Osnivačka prava i dužnosti
u ime Republike Hrvatske obav­lja Vlada Republike Hrvatske.

(2) Fond ima svojstvo pravne
osobe.

(3) Sjedište Fonda je u
Zagrebu.

Članak 3.

Fond ostvaruje sredstva iz s­ljedećih
izvora:

– sredstva od prodaje državne
imovine,

– dijela prihoda Hrvatskog
fonda za privatizaciju,

– iz državnog proračuna,

– iz ostalih izvora u skladu
sa zakonom.

Članak 4.

(1) Sredstva se vode na računu
Fonda i koriste se za potica­nje razvoja iz članka 1. stavka 2. ovoga Zakona.

(2) U slučaju neostvariva­nja
sredstava iz članka 3. ovoga Zakona, Fond se može kratkoročno zadužiti najviše
do Ľ godiš­nje­ga financijskog plana, uz prethodnu suglasnost ministra
financija.

(3) Po odluci Vlade Republike
Hrvatske Fond se može zadužiti i više od Ľ godiš­nje­ga financijskog plana ako
je zaduže­nje prouzročeno neostvariva­njem sredstava od privatizacije.

Članak 5.

(1) Fond ne smije stvarati
obveze za naredna razdob­lja.

(2) Iznimno od stavka 1.
ovoga članka Fond može preuzimati obveze uz prethodnu suglasnost Vlade
Republike Hrvatske.

(3) Ukupna godiš­nja obveza
Fonda iz stavka 2. ovoga članka za naredno razdob­lje može iznositi najviše do
20% ostvarenih sredstava u prethodnoj godini.

(4) U iznos ukupne godiš­nje
obveze uk­ljučen je iznos dospjeloga godiš­nje­g anuiteta u tekućoj godini te
dospjele neizmirene obveze.

Članak 6.

(1) Fond ima godiš­nji financijski plan.

(2) Financijski plan Fonda donosi Hrvatski sabor na prijed­log Vlade
Republike Hrvatske.

(3) Fond podnosi Hrvatskom saboru Izvješće o izvršava­nju financijskog
plana Fonda.

Članak 7.

(1) Financijski plan iz članka 6. ovoga Zakona sadrži razvojne programe
i projekte.

(2) Uvjeti i način realizacije programa i projekata iz financijskog
plana deta­ljno se uređuju Pravilnikom o uvjetima i načinu korište­nja
sredstava Fonda (u da­lj­njem tekstu: Pravilnik).

Članak 8.

Tijela Fonda su Upravni odbor i Uprava.

Članak 9.

(1) Upravni odbor nadzire poslova­nje Fonda.

(2) Upravni odbor ima pet članova koje imenuje i razrješuje Vlada
Republike Hrvatske s tim što je ministar financija po položaju predsjednik
Upravnog odbora.

(3) U Upravni odbor imenuje se jedan član iz reda zastupnika Hrvatskoga
sabora.

Članak 10.

Upravu Fonda od tri člana imenuje i razrješuje Vlada Republike Hrvatske
na prijedlog Upravnog odbora Fonda.

Članak 11.

(1) Poslova­nje Fonda vodi Uprava.

(2) Na čelu Uprave je predsjednik.

(3) Predsjednik Uprave zastupa i predstav­lja Fond.

Članak 12.

(1) Fond ima Statut kojim se sukladno ovom Zakonu pobliže utvrđuje
ustrojstvo, nadležnost i način odlučiva­nja pojedinih tijela, te uređuju druga
pita­nja od znače­nja za obav­lja­nje djelatnosti Fonda.

(2) Pored Statuta, Fond ima Pravilnik i druge opće akte sukladno ovom
Zakonu i Statutu Fonda.

(3) Statut, Pravilnik i druge opće akte Fonda donosi Upravni odbor Fonda
uz suglasnost Vlade Republike Hrvatske.

Članak 13.

(1) Fond za svoj rad odgovara Vladi Republike Hrvatske.

(2) Fond je obveznik vođe­nja proračunskog računovodstva.

(3) Godiš­nji obračun Fonda potvrđuje Hrvatski sabor.

Članak 14.

Osnivač osigurava sredstva za osniva­nje i rad Fonda.

Članak 15.

Nad Fondom se ne provodi stečajni postupak.

Članak 16.

Obvezuje se Upravni odbor Fonda da u roku od 30 dana od dana stupa­nja
na snagu ovoga Zakona donese Pravilnik iz članka 7. stavka 2. i Statut iz članka
12. ovoga Zakona.

Članak 17.

Ovaj Zakon stupa na snagu danom objave u »Narodnim novinama«, a primje­njuje
se od 1. siječ­nja 2002.

Klasa: 302-01/01-02/01
Zagreb, 28. studenoga 2001.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

Zakon, NN 107/2001-1758